**DĖL ROKIŠKIO RAJONO SAVIVALDYBĖS TARYBOS POSĖDŽIO SUŠAUKIMO**

2019 m. rugsėjo 18 d. Nr. MV-49

Rokiškis

Vadovaudamasis Lietuvos Respublikos vietos savivaldos įstatymo 20 straipsnio 2 dalies 1 punktu, 13 straipsnio 4 dalimi:

1. Š a u k i u 2019 m. rugsėjo 27 d. 10 val. Rokiškio rajono savivaldybės rūmų 1 aukšto salėje Rokiškio rajono savivaldybės tarybos posėdį.

2. T e i k i u svarstyti klausimus:

1. Dėl Rokiškio rajono savivaldybės tarybos posėdžio darbotvarkės tvirtinimo. Pranešėjas – savivaldybės mero pavaduotojas Tada Barauskas.

2. Dėl Rokiškio rajono savivaldybės tarybos 2019 m. gegužės 31 d. sprendimo Nr. TS-123 „Dėl Rokiškio rajono savivaldybės tarybos etikos komisijos sudarymo“ dalinio pakeitimo. Pranešėjas – Tadas Barauskas.

3. Dėl Rokiškio rajono savivaldybės tarybos 2019 m. vasario 20 d. sprendimo Nr. TS-16 „Dėl Rokiškio rajono savivaldybės biudžeto 2019 metams patvirtinimo“ patikslinimo. Pranešėja – Finansų skyriaus vedėja Reda Dūdienė.

 4. Dėl Rokiškio rajono savivaldybės viešųjų asmens sveikatos priežiūros įstaigų vadovų mėnesinės algos pastoviosios ir kintamosios dalies dydžio nustatymo. Pranešėja – Socialinės paramos ir sveikatos skyriaus vedėjo pavaduotoja Zita Čaplikienė.

 5. Dėl pritarimo teikti projekto paraišką ir dalinio jos finansavimo bei turto perdavimo. Pranešėja – Strateginio planavimo, investicijų ir viešųjų pirkimų skyriaus vyriausioji specialistė Gražina Švanienė.

 6. Dėl Rokiškio rajono savivaldybės tarybos 2019 m. balandžio 26 d. sprendimo Nr. TS-103 „Dėl Kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo 2019 metais objektų sąrašo patvirtinimo“ papildymo“. Pranešėjas – Statybos ir infrastruktūros plėtros skyriaus vyriausiasis specialistas Augustinas Blažys.

7. Dėl mokyklinio autobuso perėmimo Rokiškio rajono savivaldybės nuosavybėn ir jo perdavimo valdyti, naudoti ir disponuoti patikėjimo teise. Pranešėjas – Švietimo skyriaus vedėjas Aurimas Laužadis.

8. Dėl mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo. Pranešėjas – Aurimas Laužadis.

9. Dėl Vaikų priėmimo į Rokiškio rajono savivaldybės švietimo įstaigų ikimokyklinio ir priešmokyklinio ugdymo grupes ir grupių komplektavimo tvarkos aprašo patvirtinimo. Pranešėjas – Aurimas Laužadis.

10. Dėl ikimokyklinio ugdymo grupės steigimo Rokiškio r. Panemunėlio mokykloje-daugiafunkciame centre. Pranešėjas – Aurimas Laužadis.

11. Dėl įgaliojimų suteikimo Rokiškio rajono savivaldybės merui. Pranešėjas – Aurimas Laužadis.

12. Dėl Rokiškio rajono savivaldybės tarybos 2019 m. kovo 29 d. sprendimo Nr. TS-47 „Dėl priešmokyklinio ugdymo grupių ir klasių komplektų skaičiaus 2019–2020 mokslo metams Rokiškio rajono savivaldybės bendrojo ugdymo mokyklose nustatymo“ pakeitimo. Pranešėjas – Aurimas Laužadis.

13. Dėl Rokiškio rajono seniūnijų teikiamų kultūros ir turizmo srityje mokamų paslaugų sąrašo ir įkainių patvirtinimo. Pranešėjas – Aurimas Laužadis.

14. Dėl sutikimo perimti valstybės turtą. Pranešėjas – Švietimo, kultūros ir sporto skyriaus vedėjas – Aurimas Laužadis.

 15. Dėl savivaldybės turto perdavimo. Pranešėja – Turto valdymo ir ūkio skyriaus vyriausioji specialistė Agnė Grizevičiūtė.

 16. Dėl sutikimo įregistruoti buveinę. Pranešėja – Turto valdymo ir ūkio skyriaus vyriausioji specialistė Agnė Grizevičiūtė.

 17. Dėl savivaldybės turto perdavimo valdyti, naudoti ir disponuoti juo patikėjimo teise ir leidimo išnuomoti negyvenamąsias patalpas viešojo konkurso būdu. Pranešėja – Turto valdymo ir ūkio skyriaus vyriausioji specialistė Agnė Grizevičiūtė.

 18. Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašo patvirtinimo. Pranešėja – Turto valdymo ir ūkio skyriaus vyriausioji specialistė Agnė Grizevičiūtė.

 19. Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo. Pranešėja – Turto valdymo ir ūkio skyriaus vyriausioji specialistė Agnė Grizevičiūtė.

 20. Dėl Rokiškio rajono savivaldybės tarybos 2019 m. liepos 26 d. sprendimo Nr. TS- 187 „Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2020 metams nustatymo“ dalinio pakeitimo“. Pranešėjas – Turto valdymo ir ūkio skyriaus vedėjas Giedrius Mikalkevičius.

 21. Dėl Rokiškio rajono savivaldybės turto perdavimo UAB ,,Rokiškio vandenys“ valdyti, naudoti ir disponuoti juo patikėjimo teise. Pranešėjas – Turto valdymo ir ūkio skyriaus vedėjas Giedrius Mikalkevičius.

 22. Dėl teisės įsigyti važiavimo vietinio (miesto ir priemiestinio) reguliaraus susisiekimo autobusais bilietą su nuolaida. Pranešėjas – Turto valdymo ir ūkio skyriaus vedėjas Giedrius Mikalkevičius.

 23. Dėl AB Rokiškio butų ūkio teikiamų paslaugų tarifų nustatymo. Pranešėjas – Turto valdymo ir ūkio skyriaus vedėjas Giedrius Mikalkevičius.

 24. Dėl Rokiškio rajono savivaldybės tarybos 2019 m. liepos 26 d. sprendimo Nr. TS-182 „Dėl cirko su laukiniais gyvūnais draudimo Rokiškio rajone“ panaikinimo. Pranešėja – Juridinio ir personalo skyriaus vedėja Regina Strumskienė.

 25. Dėl Rokiškio rajono savivaldybės tarybos 2015 m. spalio 30 d. sprendimo Nr. TS – 202 „Dėl atstovo į Panevėžio regiono integruotos teritorijų vystymo programos įgyvendinimo koordinavimo grupę delegavimo“ dalinio pakeitimo“. Pranešėja – Strateginio planavimo, investicijų ir viešųjų pirkimų skyriaus vedėja Jurgita Blaževičiūtė.

 26. Dėl delegavimo į asociacijos Rokiškio miesto vietos veiklos grupės valdybą. Pranešėjas – administracijos direktorius Andrius Burnickas.

 27. Dėl Rokiškio rajono savivaldybės šeimos tarybos sudėties patvirtinimo. Pranešėja – Socialinės paramos ir sveikatos skyriaus vyriausioji specialistė Dalia Zibolienė.

 2. T e i k i u išklausyti:

 1. Vyriausybės atstovų įstaigos Vyriausybės atstovo Panevėžio ir Utenos apskrityje 2019 m. rugsėjo 9 d. teikimą Nr. T-1(2.1) „Dėl Rokiškio rajono savivaldybės tarybos 2019 m. liepos 26 d. sprendimo Nr. TS- 182 panaikinimo“. Pranešėjas – savivaldybės mero pavaduotojas Tadas Barauskas.

2. Savivaldybės tarybos narių paklausimus ir pasisakymus.

3. Lietuvos Respublikos Seimo narių pasisakymus.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Genovaitė Gavėnienė